section_heading: O klubu
paragraph_text: Klub je osnovan kao SK "Slovan" 1913. godine, a prve utakmice igra 1914. godine. Zbog I. svjetskog rata, klub zamrzava djelovanje do 1919. godine. Do II. svjetskog rata "Slovan" je igrao u prvenstvima Ljubljanskog nogometnog podsaveza. <br> Poslije rata, klub se obnavlja kao FD "Borec". U sezoni 1946./47. igraju "Slovensku republičku ligu", ali se u zimskoj stanci "Borec" spaja s još dva kluba "Svoboda" i "Udarnik" u "Enotnost" (kasnije "Olimpija"). Od preostalih igrača "Borca" je formiran DŠD "Slovan" koji je u sezoni 1953./54. postao član republičke lige, te je u njoj pretežno igrao do raspada Jugoslavije, te je osvojio u sezonama 1964./65. i 1982./83. Kasnije je "Slovan" djelovao pod nazivima NK "Slovan" i ND "Slovan". U sezonama 1965./66. i 1983./84. "Slovan" je nastupao u "2. saveznoj ligi - Zapad, a u sezoni 1988./89. u "Međurepubličkoj ligi - Zapad". <br> 1991. godine, osamostaljenjem Slovenije, klub pod imenom ND "Slovan Mavrica" postaje član novouspostavljene "1. slovenske nogometne lige". 1993. godine klub mijenja ime u ND "Mavrica". 1995. godine se "Slovan" ("Mavrica") spaja s klubom "Slavija Vevče" (koja je tada igrala pod imenom "Vevče Donit filtri") te novi klub igra u početku kao "SET Vevče" (ali klub je nastavio igrati na stadionu u Kodeljevu), da bi 1998. godine postao "Slovan-Slavija", te potom ponovno ND "Slovan", igrajući dalje u nižim slovenskim ligama.